มีอาการ เบื่อ บางทีก็อยากร้องไห้มาเฉยๆ กินอาหารเยอะกว่าปกติ บางทีเครียดมากๆไม่มีที่ระบายก็ชอบทำร้ายตัวเอง ผมจะเป็นโรคซึมเศร้าไหมครับ มีวิธีแนะนำไหมครับ
สวัสดีค่ะ โรคซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมจากอาการดังกล่าวมานั้นอาจเข้าข่ายโรคซึมเศร้าได้เช่นกัน ถ้าเป็นมากจนรบกวนชีวิต และเป็นติดต่อกันมา 2 สัปดาห์ขึ้นไป ถ้าไม่สบายใจแนะนำพบจิตแพทย์เพื่อประเมินเบื้องต้นก่อนได้ค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น